ఛండీగఢ్: చైనాను నమ్మడానికి వీల్లేదని 1962 చైనా యుద్ధం భారత్కు గట్టి గుణపాఠమే చెప్పింది. హిందీ-చీనీ భాయి, భాయి అంటూ స్నేహహస్తం చాచిన భారతదేశంపై చైనా ఆక్రమణకు పాల్పడి, ఈశాన్య భారతంలో భారత్కు పెట్టని కోటలుగా ఉన్న భూభాగాన్ని ఆక్రమించింది. నాటి న్యూఢిల్లీ ప్రభుత్వం దురాక్రమణను నిలువరించలేని నిస్సహాయ స్థితిలో పరాభవాన్ని చవిచూడాల్సి వచ్చింది. ఇది చరిత్రే అయినా...నాటి ప్రధాని జవహర్ లాల్ నెహ్రూ చైనామీదున్న గుడ్డి నమ్మకంతో నిమ్మకు నీరెత్తిన్నట్టు కూర్చోవడం, సరైన యుద్ధ సన్నద్ధత విషయంలో అలసత్యం చూపడం అనేక విమర్శలకు దారితీసింది. ఆసక్తికరంగా కాంగ్రెస్ పార్టీ సీనియర్ నేత, పంజాబ్ ముఖ్యమంత్రి కెప్టెన్ అమరీందర్ సింగ్ సైతం ఈ వాదనతో తాజాగా ఏకీభవించారు. 1962లో భారత్ చవిచూసిన అత్యంత దయనీయమైన ఓటమికి అప్పటి ప్రభుత్వమే కారణమైందని అమరీందర్ సింగ్ పేర్కొన్నారు. '1962లో బీజంగ్ నుంచి పొంచి ఉన్న ముప్పును గ్రహించకుండా భారత ప్రభుత్వం కళ్లు మూసుకుంది. సైన్యం కూడా ఏమాత్రం సన్నద్ధంగా లేదు' అని అమరీందర్ నాటి పరిస్థితులను వివరించారు. రెండురోజుల పాటు ఇక్కడ జరిగిన మిలటరీ లిటరేచర్ ఫెస్టివల్లో 'సినో-ఇండియా యుద్ధం 1962' అంశంపై జరిగిన ప్యానల్ డిస్కషన్లో సీనియర్ జర్నలిస్ట్, మోడరేటర్ వీర్ సింఘ్వి అడిగిన ఓ ప్రశ్నకు మాజీ సైనికాధికారి కూడా అయిన అమరీందర్ కుండబద్ధలు కొట్టినట్టు సమాధానమిచ్చారు.భారత ప్రభుత్వ 'ఫార్వార్డ్ పాలసీ', ఇంటెలిజెన్స్ వైఫల్యమే ఓటమికి కారణమని, అప్పటి రక్షణ మంత్రి న్యూఢిల్లీలో కూర్చుని బలగాలను తరలించారని, అప్పడు భారతీయుల్లో ఎవరికీ ముందస్తు సన్నద్ధత లేకపోయిందని అమరీందర్ సింగ్ చెప్పారు. 'అదో గందరగోళ పరిస్థితి. బ్రిగేడ్ కమాండర్లను యుద్ధం సమయంలో మార్చేశారు. అంతా యుద్ధం ముగియాలని కోరుకున్నట్టే యుద్ధం ముగిసింది' అని చెప్పారు. భారత సైన్యానికి సరైన ఆయుధాలు, మందుగుండు సామాగ్రి కూడా అందుబాటులో లేవని, చివరికి రేషన్, వేడిని తట్టుకునే దుస్తులు కూడా లేకపోయాయని, ఒక దశలో నీళ్లు, ఉప్పుతో ప్రాణాలు నిలుపుకోవాల్సి వచ్చిందని నాటి సంఘటనలను ఆయన గుర్తుచేసుకున్నారు. అయితే ఈ రోజు పరిస్థితులు మారాయని, ఆర్మీ పనితీరు కూడా మారిందని అన్నారు. అయితే 1962లో ఏ విధంగా ఉందో ఇప్పటికీ చైనాతో సరిహద్దుల్లో పరిస్థితి బలహీనంగానే ఉందని ఆయన అన్నారు. చైనా నుంచి పొంచి ఉన్న ముప్పును తిప్పిగొట్టేందుకు కేంద్ర ప్రభుత్వం సైనికులను సర్వసన్నద్ధంగా ఉంచాలన్నారు. 1962 యుద్ధాన్ని భారత్ గుణపాఠంగా తీసుకుని, అప్పటి తప్పిదాలు పునరావృతం కాకుండా చూడాలని అమరీందర్ సింగ్ సూచించారు.
chhandigad: chainanu nammadaaniki veelledani 1962 chaina yuddham bhaaratku gatti gunapaatame cheppindi. hindi-cheenee bhaayi, bhaayi antuu snehahastam chaachina bharatadesampai chaina aakramanaku palpadi, eesaanya bhaaratamlo bhaaratku pettani kotalugaa unna bhuubhaagaanni aakraminchindi. naati newdhilly prabhutvam duraakramananu niluvarinchaleni nissahaya sthitilo paraabhavaanni chavichudalsi vachindi. idhi charitre aina...naati pradhaani jawahar lal nehroo chainameedunna guddi nammakamtho nimmaku neerettinnattu koorchovadam, saraina yuddha sannaddhata vishayamlo alasatyam chuupadam aneka vimarsalaku daariteesindi. aasaktikaramgaa congress party seanier netha, panjab mukhyamantri kepten amarinder sing saitam ee vaadanatho taajaagaa ekibhavinchaaru. 1962loo bharat chavichusina atyanta dayaneeyamaina otamiki appati prabhutvame kaaranamaindani amarinder sing perkonnaru. '1962loo beasang nunchi ponchi unna muppunu grahinchakunda bhaarata prabhutvam kallu moosukundi. sainyam kuudaa ematram sannaddhamgaa ledu' ani amarinder naati paristhitulanu vivarinchaaru. rendurojula paatu ikkada jarigina milatary literature festivallo 'sino-india yuddham 1962' amsampai jarigina pyanal discusionlo seanier jarnalist, moderator veer singhvi adigina oo prasnaku maji sainikaadhikaari kuudaa ayina amarinder kundabaddhalu kottinattu samaadhaanamichaaru.bhaarata prabhutva 'forward polasy', inteligens vaiphalyame otamiki kaaranamani, appati rakshana mantri newdhilleelo kuurchuni balagaalanu taralinchaarani, appadu bhaaratheeyullo evariki mundastu sannaddhata lekapoyindani amarinder sing cheppaaru. 'adho gandaragola paristhiti. brigade kamandarlanu yuddham samayamlo maarchesaaru. antaa yuddham mugiyaalani korukunnatte yuddham mugisindi' ani cheppaaru. bhaarata sainyaaniki saraina aayudhaalu, mandugundu saamagri kuudaa andubaatulo levani, chivariki reshan, vaedini tattukune dustulu kuudaa lekapoyayani, oka dasalo neellu, upputho praanaalu nilupukovalsi vachindani naati sanghatanalanu aayana gurtuchesukunnaru. ayithe ee roju paristhitulu marayani, armi paniteeru kuudaa maarindani annaru. ayithe 1962loo e vidhamgaa undo ippatikee chainatho sarihaddullo paristhiti balaheenamgaane undani aayana annaru. chaina nunchi ponchi unna muppunu tippigottenduku kendra prabhutvam sainikulanu sarvasannaddhamgaa unchaalannaaru. 1962 yuddhaanni bharat gunapaatamgaa teesukuni, appati tappidaalu punaraavrutam kakunda chuudaalani amarinder sing suuchimchaaru.